cyanic-selkie/wikianc huggingface dataset:
Φιλελεύθερο Δημοκρατικό Κόμμα της Λευκορωσίας
Στην πραγματικότητα, η ιστορία του κόμματος άρχισε το 1990 με την ίδρυση του Φιλελεύθερου Δημοκρατικού Κόμματος της Σοβιετικής Ένωσης, που σύντομα άνοιξε ένα παράρτημα στη Λευκορωσία. Παρά το όνομά του, όπως και το ομόλογο κόμμα στη Ρωσία, το ΦΔΚΛ χαρακτηρίζεται ως «ούτε φιλελεύθερο ούτε δημοκρατικό» κόμμα, αλλά μάλλον ως προσκολλημένο σε εθνικιστική ακροδεξιά ιδεολογία.
Το κόμμα περιγράφει τη θέση του ως μία «εποικοδομητική και δημοκρατική αντιπολίτευση», αλλά στην πράξη θεωρείται ως φιλοκυβερνητικό και ότι στηρίζει τον Πρόεδρο Αλεξάντερ Λουκασένκο.
Εκλογική ιστορία
Στις Λευκορωσικές βουλευτικές εκλογές του 2000, το ΦΔΚΛ κέρδισε τη μία από τις 110 έδρες. Στις βουλευτικές εκλογές του 2004, το ΦΔΚΛ κέρδισε τη μία από τις 110 έδρες στη Βουλή των Αντιπροσώπων. Την περίοδο 2004-2008 ο Σεργκέι Γκαϊντουκεβιτς ήταν βουλευτής και μέλος της Μόνιμης Επιτροπής για τα Διεθνή Θέματα και Σχέσεις. Στις προεδρικές εκλογές του 2006, ο πρόεδρος του κόμματος Σεργκέι Γκαϊντούκεβιτς ήταν υποψήφιος, και ήρθε τρίτος συγκεντρώνοντας το 3,5% των ψήφων, χάνοντας από τον Αλεξάντερ Λουκασένκο, ο οποίος επανεξελέγη Πρόεδρος συγκεντρώνοντας το 83% των ψήφων.
Το κόμμα δεν κέρδισε έδρες στις εκλογές του 2008 και του 2012. Στις προεδρικές εκλογές του 2015, ο πρόεδρος του κόμματος Σεργκέι Γκαϊντουκεβιτς ήταν υποψήφιος, και ήρθε τρίτος συγκεντρώνοντας το 3,3% των ψήφων, χάνοντας από τον Αλεξάντερ Λουκασένκο, ο οποίος συγκέντρωσε το 83,50% των ψήφων. Στις βουλευτικές εκλογές του 2016 το κόμμα συγκέντρωσε το 4,24% των ψήφων και κέρδισε μία έδρα στη Βουλή των Αντιπροσώπων. Την περίοδο 2016-2019 ο Σεργκέι Γκαϊντούκεβιτς ήταν μέλος του Συμβουλίου της Δημοκρατίας. Στις βουλευτικές εκλογές του 2019 το ΦΔΚΛ συγκέντρωσε το 5,36% των ψήφων και πήρε τη μία από τις 110 έδρες της Βουλής.
Παραπομπές
Κατηγορία:Πολιτικά κόμματα Λευκορωσίας Κατηγορία:Πανσλαβισμός Κατηγορία:Λήμματα που περιέχουν κείμενο στα ρωσικά Κατηγορία:Λήμματα που περιέχουν κείμενο στα λευκορωσικά
Καθεδρικός Ναός του Ζάγκρεμπ
Ο Καθεδρικός Ναός του Ζάγκρεμπ είναι μια ρωμαιοκαθολική εκκλησία στην περιοχή Κάπτολ, της πρωτεύουσας της Κροατίας, του Ζάγκρεμπ. Πρόκειται για το υψηλότερο κτίριο στην Κροατία, αλλά και το πιο μνημειώδες ιερό κτήριο σε γοτθικό ρυθμό, νοτιοανατολικά των Άλπεων. Ο ναός είναι αφιερωμένος στην Κοίμηση της Θεοτόκου και στους βασιλείς Άγιο Στέφανο και Άγιο Λαδισλάβο. Τα εξέχοντα κωδωνοστάσιά του θεωρούνται ορόσημα, καθώς είναι ορατά από τα περισσότερα μέρη της πόλης.
Ιστορικά στοιχεία
Το 1093, όταν ο βασιλιάς Λαδισλάβος (1040-1095) μετακίνησε την έδρα του επισκόπου από το Σίσακ στο Ζάγκρεμπ, ο ίδιος μετονόμασε την υπάρχουσα εκκλησία σε καθεδρικό ναό. Η κατασκευή του νέου ναού ξεκίνησε λίγο μετά το θάνατό του και ολοκληρώθηκε το 1217, όταν εγκαινιάστηκε από τον βασιλιά Ανδρέα Β΄ της Ουγγαρίας. Το κτίριο καταστράφηκε από τους Μογγόλους το 1242, αλλά ξαναχτίστηκε από τον επίσκοπο Τιμοτέι (1263-1287) λίγα χρόνια αργότερα. Στο τέλος του 15ου αιώνα, η Οθωμανική Αυτοκρατορία εισέβαλε στην Κροατία, προκαλώντας την κατασκευή τειχών γύρω από τον καθεδρικό ναό, μερικά εκ των οποίων εξακολουθούν να παραμένουν άθικτα. Τον 17ο αιώνα, ένα οχυρωμένο αναγεννησιακό παρατηρητήριο ανεγέρθηκε στη νότια πλευρά και χρησιμοποιήθηκε ως στρατιωτικό σημείο παρατήρησης, εξαιτίας της οθωμανικής απειλής.
Ο καθεδρικός ναός υπέστη τεράστιες ζημιές από το σεισμό του 1880 στο Ζάγκρεμπ. Το κύριο μέρος του κατέρρευσε, ενώ ο πύργος είχε υποστή τέτοιες ζημιές, ώστε δεν υπήρχε περιθώριο επισκευής του. Η αποκατάσταση του καθεδρικού ναού σε νεογοτθικό, αυτή τη φορά, ρυθμό, είχε ως πρωτεργάτη τον Ερμάν Μπολέ, ο οποίος δημιούργησε την σημερινή του μορφή. Ως μέρος αυτής της αποκατάστασης, δύο καμπαναριά ύψους 108 μέτρων ανεγέρθηκαν στη δυτική πλευρά. Και τα δύο από αυτά τα καμπαναριά βρίσκονται σήμερα σε καθεστώς συντήρησης, ως μέρος ενός ευρύτερου σχεδίου αποκατάστασης του ναού.
Το 1994, ο Πάπας Ιωάννης Παύλος Β΄, σε μια επίσκεψη στη χώρα, συμμετείχε σε μια Θεία Λειτουργία στον καθεδρικό ναό της κροατικής πρωτεύουσας. Το ίδιο γεγονός επαναλήφθηκε τις 5 Ιουνίου 2011, όταν επισκέφθηκε τον καθεδρικό ναό ο Πάπας Βενέδικτος ΙΣΤ΄.
Μετόχι Αιτωλοακαρνανίας
Με την ονομασία Μετόχι απαντώνται οι εξής οικισμοί στην Αιτωλοακαρνανία:
Δείτε επίσης
Κατηγορία:Αποσαφηνίσεις ελληνικών τοπωνυμίων
Ιμπραήμ Καιπάκαγια
Ο Ιμπραήμ Καιπάκαγια (İbrahim Kaypakkaya, Επαρχία Τσορούμ 1949 - Ντιγιαρμπακίρ 18 Μαΐου 1973) ήταν Τούρκος επαναστάτης, ιδρυτής του TKP/ML και του TİKKO. Ιδεολόγος και θεωρητικός του μαοϊσμού.
Εξωτερικοί σύνδεσμο
Κατηγορία:Τούρκοι πολιτικοί Κατηγορία:Τούρκοι επαναστάτες Κατηγορία:Μαοϊστές Κατηγορία:Τούρκοι κομμουνιστές
Ροβέρτος του Κουρτεναί
Διάδοχος της μητέρας του στην Λατινική αυτοκρατορία
Όταν έγινε γνωστό ότι πέθανε ο πατέρας του (1217) ο μεγαλύτερος αδελφός του Φίλιππος Β΄ του Ναμύρ αρνήθηκε να λάβει τον θρόνο οπότε ο Ροβέρτος σαν δεύτερος γιος ήταν ο επόμενος διάδοχος, μέχρι την άφιξη του στην Κωνσταντινούπολη ο θρόνος έμεινε κενός. Στον δρόμο για την Κωνσταντινούπολη ο Ροβέρτος πέρασε από την Ουγγαρία που έμεινε από τον Οκτώβριο του 1220 μέχρι τις αρχές του 1221, τον φιλοξένησε ο γαμπρός του Ανδρέας Β΄ της Ουγγαρίας. Ο Ροβέρτος και ο Ανδρέας προχώρησαν σε συμμαχία εναντίον του Δεσπότη της Ηπείρου Θεόδωρου Κομνηνού Δούκα, ο Ανδρέας Β΄ και ο διάδοχος του Μπέλα Δ΄ της Ουγγαρίας τον συνόδευσαν στα Βουλγαρικά σύνορα. Ο Ροβέρτος του Κουρτεναί μεσολάβησε για τον γάμο ανάσα στον τσάρο των Βουλγάρων Ιβάν Ασέν Β΄ και την κόρη του Ανδρέα Β΄ Άννα Μαρία της Ουγγαρίας. Ο Ροβέρτος στέφτηκε αυτοκράτορας (25 Μαρτίου 1221), ο Θεόδωρος Κομνηνός Δούκας κατέλαβε σύντομα την Θεσσαλονίκη (1224). Ο Ροβέρτος κατέφυγε στον πάπα Ονώριο Γ΄ και στον βασιλιά της Γαλλίας Φίλιππο Αύγουστο, ο πάπας ζήτησε Σταυροφορία αλλά χωρίς σημαντική ανταπόκριση.
Θάνατος
Μετά το ναυάγιο του γάμου με την Ευδοξία Λάσκαρη, ο Ροβέρτος νυμφεύτηκε τη Γαλλίδα Ευδοξία Κυρία του Νεβίλ, που ήταν αρραβωνιασμένη με Βουργούνδιο ευγενή. Όταν το έμαθε ο πρώην αρραβωνιαστικός της, οργάνωσε συνωμοσία εναντίον του. Τότε ο Ροβέρτος κατέφυγε στον πάπα για τη διευθέτηση του ζητήματος· στην επιστροφή του πέθανε στον Μωρέα (1228), δεν απέκτησε παιδιά και τον διαδέχθηκε ο μικρότερος αδελφός του Βαλδουίνος Β΄ του Κουρτεναί ως Λατίνος αυτοκράτορας της Κωνσταντινούπολης.
Πηγές
Κατηγορία:Αυτοκράτορες της Λατινικής Αυτοκρατορίας της Κωνσταντινούπολης Κατηγορία:Οίκος των Κουρτεναί Κατηγορία:Οίκος των Καπετιδών
Πανεπιστήμιο του Σέφιλντ
Το Πανεπιστήμιο του Σέφιλντ είναι ένα ερευνητικό πανεπιστήμιο που εδρεύει στην πόλη Σέφιλντ, στην Κομητεία του Νότιου Γιορκσάιρ, Αγγλία. Είναι ένα από τα πρώτα βιομηχανικά πανεπιστήμια της Αγγλίας (ή αλλιώς 'red brick') και είναι μέλος του Russell Group, το οποίο συγκεντρώνει τα είκοσι κορυφαία ακαδημαϊκά ιδρύματα του Ηνωμένου Βασιλείου.
Το 2001 ανακηρύχθηκε ως το "Πανεπιστήμιο της Χρονιάς" από την Sunday Times. Το 2012, κατατάχθηκε από το QS World University Rankings, ως 66ο καλύτερο πανεπιστήμιο παγκοσμίως, ενώ ένα χρόνο πριν, το 2011, βραβεύτηκε ως το "Πανεπιστήμιο της Χρονιάς" από την Times Higher Education. Θεωρείται ως ένα από τα ηγετικά πανεπιστήμια της Αγγλίας. . Εν έτει 2013, η Times Higher Education ανακήρυξε το Σέφιλντ ως το πανεπιστήμιο με την καλύτερη Φοιτητική Ένωση της Αγγλίας, ενώ το κατέταξε τρίτο αγγλικό Πανεπιστήμιο (στην ίδια θέση με το Κέμπριτζ) σε εμπειρία σπουδών και πέμπτο καλύτερο στην ασφάλεια στο campus. Τέλος η Times Higher Education, κατέταξε τις εγκαταστάσεις της βιβλιοθήκης ως τις δεύτερες καλύτερες του Ηνωμένου Βασιλείου και την ποιότητα της διδασκαλίας ως την πέμπτη καλύτερη.
Επιπροσθέτως, το πανεπιστήμιο κατατάσσεται συνεχώς στα καλύτερα 100 πανεπιστήμια, τόσο του Ηνωμένου Βασιλείου, όσο και του κόσμου, από το Πανεπιστήμιο Shanghai Jiao Tong, την Times Higher Education World University Rankings και την QS World University Rankings. Το 2008, κατά τη διάρκεια της εθνικής Αξιολόγησης Ερευνητικού Προϊόντος (RAE 2008), το Πανεπιστήμιο του Σέφιλντ έλαβε την βαθμολογία "παγκοσμίως ηγετική έρευνα" και "παγκοσμίως εξαιρετική έρευνα" στα 41 ερευνητικά αντικείμενα του από τα συνολικά 49 που κατατέθηκαν προς αξιολόγηση. Το γεγονός αυτό τοποθετεί το Πανεπιστήμιο στα καλύτερα 10 πανεπιστήμια του Russell Group.
Τα ερευνητικά αντικείμενα στα οποία διαθέτει παγκόσμιο ακαδημαϊκό κύρος και φήμη είναι η Ιατρική, οι Επιστήμες Μηχανικού, η Αεροναυπηγική, και οι Πολιτικές Επιστήμες. Tο Πανεπιστήμιο μετρά μέχρι στιγμής πέντε νομπελίστες.
Η παγκοσμίου φήμης Σχολή Μηχανικών του Πανεπιστημίου, είναι η μεγαλύτερη σχολή μηχανικών της Αγγλίας με περισσότερους από 4000 φοιτητές και με μεγαλύτερη ερευνητική δραστηριότητα από την αντίστοιχη σχολή του Κέμπριτζ. Με τις νέες επενδύσεις σε ερευνητικές εγκαταστάσεις και κτιριακή υποδομή ύψους 200 εκατομμυρίων ευρώ, το πανεπιστήμιο φιλοδοξεί να αποκτήσει το καλύτερο τμήμα μηχανικών στον κόσμο.
Ιστορία
Η Σχολή Ιατρικής του Σέφιλντ ιδρύθηκε το 1828 και το Κολλέγιο Επιστημών και Τεχνών Firth του Mark Firth, τοπικού παραγωγού ατσαλιού, ιδρύθηκε το 1879. Το Κολλέγιο Firth χρηματοδότησε την ίδρυση του Πολυτεχνικής Σχολής του Σέφιλντ, το 1884, η οποία εξειδικευόταν στις εφαρμοσμένες επιστήμες. Τα τρία κολλέγια ενώθηκαν το 1897 για να δημιουργήσουν το ενιαίο Πανεπιστημιακό Κολλέγιο Σέφιλντ. Το Πανεπιστήμιο Σέφιλντ είναι ένα από τα έξι βιομηχανικά πανεπιστήμια τύπου red brick, όνομα που δόθηκε αρχικά λόγω του κόκκινου τούβλου που χρησιμοποιήθηκε όταν πρωτοχτίστηκαν.
Το Πανεπιστημιακό Κολλέγιο Σέφιλντ, έλαβε αναγνώριση ως πανεπιστήμιο το 1905.
Οργάνωση
Το Πανεπιστήμιο έχει πέντε σχολές συν μία διεθνή σχολή που εδρεύει στη Θεσσαλονίκη.
Αποτελείται από τις ακόλουθες σχολές:
(Τμήματα: Αρχαιολογίας, Βιβλικών Σπουδών, Αγγλικής Γλώσσας, Γαλλικής Γλώσσας, Γερμανικών Σπουδών, Ισπανικών Σπουδών, Ιστορίας, Μοντέρνων Γλωσσών, Μουσικής, Φιλοσοφίας, Ρωσσικών και Σλάβικων Σπουδών)
Τη Σχολή Μηχανικών
(Τμήματα: Μηχανολόγων Μηχανικών, Αεροναυπηγών Μηχανικών, Μηχανικών Αυτοματισμού και Ελέγχου, Βιομηχανικών, Χημικών και Βιολόγων Μηχανικών, Πολιτικών και Δομικών Μηχανικών, Επιστήμης των Υπολογιστών, Ηλεκτρολόγων και Ηλεκτρονικών Μηχανικών, Μηχανικών Υλικών)
Tη Σχολή Ιατρικής, Οδοντιατρικής και Υγείας
(Τμήματα: Καρδιολογίας, Οδοντιατρικής, Ανθρώπινης Επικοινωνίας, Ανθρώπινου Μεταβολισμού, Λοιμώξεων και Ανοσοβιολογικού Συστήματος, Ιατρικής, Ογκολογίας, Νευρολογίας, Νοσηλευτικής και Μαιευτικής, Υγείας και Έρευνας)
Τη Σχολή Επιστημών
(Τμήματα: Ζωικών και Φυτικών Σπουδών, Μαθηματικών και Στατιστικής, Βιοιατρικής Επιστήμης, Χημείας, Μοριακής Βιολογίας και Βιοτεχνολογίας, Φυσικής και Αστρονομίας, Ψυχολογίας)
Τη Σχολή Κοινωνικών Επιστημών
(Τμήματα: Αρχιτεκτονικής, Ανατολικών Σπουδών, Οικονομικών, Παιδείας και Εκπαίδευσης, Γεωγραφίας, Πληροφοριών, Δημοσιογραφίας, Νομικής, Μάνατζμεντ, Πολιτικών Επιστημών, Κοινωνιολογίας, Πολεοδομίας)
Τη Διεθνή Σχολή - City College Thessaloniki
(Τμήματα: Επιχειρησιακών Σπουδών, Επιστήμης Υπολογιστών, Ψυχολογίας, Ανθρωπιστικών και Κοινωνικών Επιστημών, Εκπαίδευσης).
Παραπομπές
Σεφιλντ Κατηγορία:Σέφιλντ Κατηγορία:Russell Group
Avro 641 Commodore
Το Avro 641 Commodore ήταν βρετανικό μονοκινητήριο πενταθέσιο διπλάνο ιδιωτικής χρήσης. Κατασκευάστηκαν μόλις έξι μονάδες, συμπεριλαμβανομένου του πρωτοτύπου.
Σχεδιασμός και ανάπτυξη
Η Avro, που ήδη παρήγαγε το τριθέσιο Avro 639 Cabin Cadet, σχεδίασε το πενταθέσιο Commodore την δεκαετία του 1930. Ο σκελετός της ατράκτου αποτελούνταν από ατσάλινους σωλήνες και ήταν παρόμοιος με του Tutor. Η άνω πτέρυγα ήταν τοποθετημένη πολύ μπροστά σε σχέση με την κάτω, ενώ το σταθερό σύστημα προσγείωσης είχαν τοποθετηθεί μεγάλα αεροδυναμικά καλύμματα. Το πρώτο αεροσκάφος παραδόθηκε στον ιδιοκτήτη του στις 24 Μαΐου 1934.
Επιχειρησιακή ιστορία
Κατασκευάστηκαν μονάχα έξι αεροσκάφη, ένα εκ των οποίων πωλήθηκε στον μαχαραγιά του Vizianagram. Αποδείχθηκε όμως ακατάλληλο για τις συνθήκες που επικρατούσαν στην Ινδία με συνέπεια να σταλεί πίσω στην Βρετανία για καταστροφή. Δύο πωλήθηκαν σε ιδιώτες στην Αίγυπτο και πέρασαν αργότερα στην κατοχή της Αιγυπτιακής Πολεμικής Αεροπορίας. Τα δύο Commodore που βρίσκονταν στην Μεγάλη Βρετανία όταν ξέσπασε ο Δεύτερος Παγκόσμιος Πόλεμος εντάχθηκαν σε υπηρεσία με την RAF και την Air Transport Auxiliary. Το ένα συνετρίβη το 1941, ενώ το δεύτερο διεγράφη από τα μητρώα το επόμενο έτος.
Παραπομπές
Κατηγορία:Αεροσκάφη Avro Κατηγορία:Πολιτικά αεροσκάφη Κατηγορία:Αεροσκάφη του Μεσοπολέμου
Δούμα (αποσαφήνιση)
Με τον όρο Δούμα μπορεί να αναφέρονται:
Μετόχι Εύβοιας
Με την ονομασία Μετόχι απαντώνται οι εξής οικισμοί στην Εύβοια:
Δείτε επίσης
Κατηγορία:Αποσαφηνίσεις ελληνικών τοπωνυμίων
Παιδικός Διαγωνισμός Τραγουδιού Eurovision 2007
Ο Παιδικός Διαγωνισμός Τραγουδιού Eurovision 2007 ήταν η πέμπτη έκδοση της Junior Eurovision. Διεξήχθη στην εσωτερική αθλητική αρένα Ahoy στο Ρότερνταμ της Ολλανδίας στις 8 Δεκεμβρίου. Η χώρα φιλοξενίας επιλέχθηκε από την Ευρωπαϊκή Ένωση Ραδιοφωνίας (EBU) στις 13 Ιουλίου 2006. Η πόλη φιλοξενίας ανακοινώθηκε στις 11 Σεπτεμβρίου 2006. Η AVRO κέρδισε τα δικαιώματα να φιλοξενήσει το διαγωνισμό, ξεπερνώντας την HRT της Κροατίας (η οποία δεν συμμετείχε σε αυτόν τον διαγωνισμό) και το ΡΙΚ της Κύπρου. Ο προϋπολογισμός για το διαγωνισμό αναφέρθηκε σε περισσότερα από €2,000,000.
Δημήτριος Χατζηγάκης
Ο Δημήτριος Χατζηγάκης (1901-20 Μαΐου 1977 ) ήταν Έλληνας πολιτικός. Διετέλεσε βουλευτής στην εκλογική περιφέρεια Τρικάλων.
Παιδικός Διαγωνισμός Τραγουδιού Eurovision 2007
Η Λευκορωσία κέρδισε τον Διαγωνισμό με έναν βαθμό διαφορά από την δεύτερη Αρμενία. Ο νικητής ήταν ο Αλεξέι Ζιγκάλκοβιτς, τραγουδώντας το "S druz'yami" (Με τους φίλους). Αυτή ήταν η δεύτερη νίκη της Λευκορωσίας αφού κέρδισαν για πρώτη φορά το 2005. Αυτός είναι ο μόνος διαγωνισμός μέχρι σήμερα, όπου το νικητήριο τραγούδι δεν έλαβε πόντους από όλες τις συμμετέχουσες χώρες.
Δημήτριος Χατζηγάκης
Σταδιοδρομία
Πήρε μέρος στις εκλογές του 1946 με το συνδυασμό Εθνικής Πολιτικής Ενώσεως (Κόμμα Βενιζελικών Φιλελευθέρων) και εξελέγη με 2.376 ψήφους. Εξελέγη βουλευτής Τρικάλων και στις εκλογές του 1958, του 1961 και του 1964 με την ΕΡΕ.
Παιδικός Διαγωνισμός Τραγουδιού Eurovision 2007
Τοποθεσία
Τρεις χώρες υπέβαλαν προσφορά για το δικαίωμα να φιλοξενήσουν τον πέμπτο διαγωνισμό τραγουδιού Eurovision Junior. Η HRT για την Κροατία, το ΡΙΚ για την Κύπρο και το AVRO για την Ολλανδία. Η AVRO έλαβε τα δικαιώματα να φιλοξενήσει το διαγωνισμό το 2007, με προϋπολογισμό που ξεπερνά τα 2.000.000€ για την διοργάνωση του αγώνα.
Δημήτριος Χατζηγάκης
Σταδιοδρομία
Πέθανε σε ηλικία 76 ετών, το Μάιο του 1977.
Παιδικός Διαγωνισμός Τραγουδιού Eurovision 2007
Τοποθεσία
Η βάση του παρόντος Ahoy τοποθετήθηκε το 1950. Μετά την καταστροφή που προκλήθηκε από τον Δεύτερο Παγκόσμιο Πόλεμο, η πόλη του Ρότερνταμ είχε εργαστεί για ανακατασκευή και το λιμάνι του Ρότερνταμ ήταν σχεδόν πλήρες. Για να σηματοδοτήσετε την ευκαιρία, το Ahoy του Ρότερνταμ! η έκθεση πραγματοποιήθηκε σε μια ειδικά διαμορφωμένη αίθουσα στο χώρο όπου βρίσκεται σήμερα η ιατρική σχολή του Πανεπιστημίου Erasmus. Ο εκθεσιακός χώρος ονομάστηκε Ahoy'-Hal. Το απόστροφο είναι ένα υπόλοιπο του αρχικού θαυματουργού. Η αίθουσα χρησίμευσε για μια σειρά εθνικών και διεθνών εκδηλώσεων, όπως η έκθεση του έργου του αρχιτέκτονα Frank Lloyd Wright. Κατά τη διάρκεια της πλημμύρας της Βόρειας Θάλασσας του 1953, η αίθουσα αποδείχθηκε επίσης ως κέντρο υποδοχής θυμάτων. Το Ahoy Rotterdam, με τη σημερινή του μορφή, χτίστηκε το 1970. Το εντυπωσιακό σχέδιο του συγκροτήματος κέρδισε διάφορα εθνικά και διεθνή βραβεία για τις ειδικές κατασκευές του. Το πρώτο γεγονός που θα πραγματοποιηθεί εκεί ήταν η οικογενειακή έκθεση Femina. Από τότε, το Ahoy έχει επεκταθεί σε πολλές περιπτώσεις και ανακαινίστηκε και ανακαινίστηκε το 1998 για να δημιουργήσει τον σημερινό πολυλειτουργικό χώρο.
Διαμάχη
Τα τελευταία χρόνια, οι περισσότεροι διαγωνισμοί της Eurovision έχουν προκαλέσει κάποια διαμάχη λόγω ισχυρισμών για λογοκλοπή τραγουδιού. Αυτό το έτος δεν αποτελεί εξαίρεση, η ρωσική είσοδος έλαβε αξιώσεις από έναν συνθέτη ενηλίκων ότι είναι ο αρχικός τραγουδοποιός του τραγουδιού. Επιπρόσθετα ισχυρίστηκε ότι το τραγούδι πραγματοποιήθηκε πριν από την εθνική επιλογή μόλις πριν από ένα χρόνο τον Αύγουστο του 2006, γεγονός που φέρεται να αποτελεί παραβίαση των κανόνων όπως ορίζονται από την EBU. Τη στιγμή της σύνταξης δεν έχει γίνει καμία επίλυση του θέματος αυτού.
Επίσημο CD και DVD
Ένα επίσημο διπλό CD του Junior Contest Τραγουδιού της Eurovision 2007 σχεδιάστηκε να κυκλοφορήσει στις 23 Δεκεμβρίου 2007. Η EBU ανακοίνωσε ότι δεν θα υπάρξει επίσημο DVD του διαγωνισμού λόγω έλλειψης ενδιαφέροντος. Το βελγικό single κυκλοφόρησε στις 5 Οκτωβρίου 2007, ενώ η ολλανδική είσοδος κυκλοφόρησε στις 26 Οκτωβρίου 2007. Δεν υπάρχουν σχέδια για μονομερείς εμπορικές κυκλοφορίες εγγραφών JESC σε άλλες χώρες, αλλά μπορεί να εκτυπωθούν μερικά αντίτυπα για το Ρότερνταμ. ]
Συμμετέχοντες
Η Patricia Goldsmith, σύμβουλος επικοινωνιών της τηλεοπτικής υπηρεσίας της Eurovision, δήλωσε ότι "18 χώρες θα συμμετάσχουν" στον διαγωνισμό τραγουδιού Eurovision 2007, αν και ο ισπανός ραδιοτηλεοπτικός οργανισμός Radiotelevisión Española (RTVE) ανακοίνωσε αργότερα την απόσυρσή του από το διαγωνισμό. Ο Κροατικός ραδιοτηλεοπτικός οργανισμός HRT επίσης αποχώρησε εξαιτίας δαπανών και δυσκολιών στη μετάδοση του διαγωνισμού ζωντανά. Αρμενία, Βουλγαρία, Γεωργία και Λιθουανία ήταν οι νεοφερμένοι φέτος. Η Βοσνία και Ερζεγοβίνη επρόκειτο να είναι μία από τις τέσσερις χώρες που θα έκαναν ντεμπούτο, αλλά η Γεωργία πήρε αυτή τη θέση όταν η Radiotelevizija Bosne i Hercegovine (BHRT) αποφάσισε να αποσυρθεί από τη συμμετοχή. Η ελάχιστη ηλικία των διαγωνιζομένων αυξήθηκε από 8 σε 10 χρόνια εκείνη τη χρονιά.
Ψηφοφορία και εκπρόσωποι βαθμών
Οι τηλεθεατές από κάθε συμμετέχουσα χώρα ψήφιζαν από τηλέφωνο ή SMS. Κάθε χώρα δίνει βαθμούς στα κορυφαία 10 αγαπημένα της τραγούδια, ανάλογα με τις ψήφους του κοινού. Οι παρακάτω εκπρόσωποι βαθμών ανακοίνωσαν τους βαθμούς 1 έως 8, 10 και 12.
Σχολιαστές
Οι περισσότερες χώρες έστειλαν σχολιαστές στο Ρότερνταμ ή σχολίαζαν από τη δικιά τους τη χώρα, προκειμένου να κατανοήσουν τους συμμετέχοντες και, εάν είναι απαραίτητο, να παράσχουν πληροφορίες για την ψηφοφορία.
Σημειώσεις
Παραπομπές
2007
Ιταλική Απογραφή της Ρόδου 1922
Οι επαρχίες της Ρόδου το 1922
Ολόκληρο το νησί της Ρόδου διαιρείται σε τρεις επαρχίες-μουδηρίες. Η πρώτη μουδηρία έχει έδρα τη Ρόδο κατοικείται από 23.331 άτομα και περιλαμβάνει 13 χωριά. Η δεύτερη μουδηρία είναι του χωριού Κάστελλος και αποτελείται από 16 χωριά. Η τρίτη μουδηρία είναι της Λίνδου και περιλαμβάνει 18 χωριά. Στα νησιά της Δωδεκανήσου κατοικούν 102.669 άτομα.
Τα σχολεία της Ρόδου το 1922
Στη Ρόδο υπάρχουν τα εξής ελληνορθόδοξα σχολεία:
Πηγές
Κατηγορία:Ιστορία της Ρόδου Κατηγορία:Ιστορία των Δωδεκανήσων
3344 Μοδένα
Η Μοδένα (Modena) είναι αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 11,71. Ο αστεροειδής αυτός ανακαλύφθηκε το 1984 από το προσωπικό του Αστεροσκοπείου Σαν Βιττόρε της Μπολόνια και πήρε το όνομά του προς τιμή της κοντινής ιταλικής πόλεως Μοδένας.
Τα φυσικά χαρακτηριστικά της Μοδένας είναι άγνωστα.
Πηγές - εξωτερικοί σύνδεσμοι
Μοδενα
3343 Νέντζελ
Ο Νέντζελ (Nedzel) είναι μικρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1982 από τον Αμερικανό αστρονόμο Λώρενς Τζ. Ταφ, που παρατηρούσε από τον πειραματικό σταθμό του Εργαστηρίου Λίνκολν του MIT, κοντά στο Σοκόρο του Νέου Μεξικού, και πήρε το όνομά του στη μνήμη του Β. Αλεξάντερ Νέντζελ (V. Alexander Nedzel, θάν. 1984), επικεφαλής του αεροδιαστημικού τομέα του Εργαστηρίου Λίνκολν.
Τροχιά
Εξαιτίας της μεγάλης εκκεντρότητας της τροχιάς του, ο Νέντζελ κοντά στο περιήλιο της τροχιάς του υπερβαίνει τα εσώτατα όρια (τα προς την πλευρά του Ήλιου) της Κύριας Ζώνης και φθάνει σε μικρότερη απόσταση από τον Ήλιο από όσο ο πλανήτης Άρης στο δικό του αφήλιο. Αν και χαρακτηρίζεται εξ αυτού ως «Mars-crosser», κάτι που εννοεί ότι τέμνει την τροχιά του Άρη, η επίσης μεγάλη κλίση της τροχιάς του Νέντζελ προς την εκλειπτική (25 μοίρες και 9 δευτερόλεπτα της μοίρας) εξασφαλίζει ότι σπανίως τα δύο σώματα (Άρης και Νέντζελ) πλησιάζουν σχετικώς κοντά το ένα στο άλλο. Ο Νέντζελ ανήκει σε μια δυναμικώς ασταθή ομάδα αστεροειδών.
Φυσικά χαρακτηριστικά
Η μέση διάμετρος του Νέντζελ εκτιμάται από 5,2 έως 6,8 χιλιόμετρα. Ο φασματικός τύπος του είναι μάλλον S (λιθώδης), ενώ το γεωμετρικό άλβεδό του εκτιμάται μεταξύ 0,22 και 0,37. Ο Νέντζελ περιστρέφεται γύρω από τον εαυτό του μία φορά κάθε 5 ώρες 27 λεπτά και 43 δευτερόλεπτα, χρόνος εκπληκτικά κοντά στην αντίστοιχη περίοδο του 3314 Μπηλς. Η καμπύλη φωτός του εμφανίζει μεγάλη μεταβολή καθώς ο αστεροειδής περιστρέφεται, κάτι που μάλλον υποδηλώνει πως το σχήμα του είναι επίμηκες (μακρόστενο).
Εξωτερικοί σύνδεσμοι - πηγές
Νεντζελ
Μετόχι Χαλκιδικής
Με την ονομασία Μετόχι απαντώνται οι εξής οικισμοί στην Χαλκιδική:
Δείτε επίσης
Κατηγορία:Αποσαφηνίσεις ελληνικών τοπωνυμίων
Ένωση για τη Διαχείριση της Πληροφορίας
Η Ένωση για τη Διαχείριση της Πληροφορίας (αγγλ.The Association for Information Management - ASLIB ) ιδρύθηκε το 1924 με έδρα το Μπίνγκλεϊ της Αγγλίας, με σκοπό να παρέχει εκπαίδευση και καθοδήγηση σε άτομα που ασχολούνται με τη διαχείριση των πληροφοριών.
Ιστορία
Αρχικά ιδρύθηκε ως Ένωση Ειδικών Βιβλιοθηκών και Γραφείων Πληροφόρησης (Association of Special Libraries and Information Bureaux - ASLIB), από όπου προέρχεται το ακρωνύμιο ASLIB με το οποίο εξακολουθεί να είναι γνωστή η ένωση. Πρόκειται για μια ένωση, η οποία μέσα από την καινοτομία και την ηγετική φύση της έχει διαδραματίσει σημαντικό ρόλο στον τομέα της διαχείρισης των πληροφοριών και της πληροφόρησης γενικότερα. Στη δράση της έχουν συνεισφέρει αξιόλογες προσωπικότητες του χώρου της Βιβλιοθηκονομίας και της Επιστήμης της Πληροφόρησης και σε συνεργασία με το Πανεπιστήμιο Southampton συνέβαλε ουσιαστικά στην ανάπτυξη της υπηρεσίας BOPCAS ( British Official Publications Current Awareness Service), η οποία περιλαμβάνει υλικό για την κυβέρνηση του Ηνωμένου Βασιλείου.
Αποστολή
Αποστολή της ASLIB αποτελεί η διαχείριση ζητημάτων, τα οποία απασχολούν Βιβλιοθηκονόμους και Επιστήμονες της Πληροφόρησης, καθώς και η υποστήριξη και επαγγελματική καθοδήγηση των μελών της. Σύμφωνα με την επίσημη ιστοσελίδα της ASLIB, η ένωση εργάζεται για την εξυπηρέτηση των βιβλιοθηκονόμων και των επαγγελματιών της πληροφόρησης όλων των τομέων. Μέσα από τη δράση της η ένωση επιδιώκει να παρέχει ποιοτικό υλικό και υπηρεσίες για τους πολυάσχολους επαγγελματίες της πληροφόρησης.
Μέλη
Μέλη της ASLIB μπορούν να γίνουν ανεξάρτητα άτομα, τα οποία ασχολούνται με τη διαχείριση των πληροφοριών και δεν είναι απαραίτητα βιβλιοθηκονόμοι ή επιστήμονες της πληροφόρησης. Η ένωση παρέχει στα μέλη της εκπαιδευτικά προγράμματα και πρόσβαση σε εξειδικευμένο υλικό για την ενημέρωσή τους σε θέματα σχετικά με τη διαχείριση της πληροφορίας. Τα μέλη της ASLIB διακρίνονται στις εξής κατηγορίες:
Ιωάννα της Σαβοΐας (1907-2000)
Βιογραφία
Η Ιωάννα Ελισάβετ Αντωνία Ρωμανή Μαρία ήταν η τρίτη κόρη του Βίκτωρα Εμμανουήλ Γ΄ της Ιταλίας και της Έλενας, κόρης του Νικολάου Α΄ του Μαυροβουνίου.
Ένωση για τη Διαχείριση της Πληροφορίας
Δράση
Δυο φορές το χρόνο η ASLIB συγκαλεί το Γνωμοδοτικό Συμβούλιο, το οποίο μελετά θέματα διαχείρισης και εξέλιξης της ένωσης και των προσφερόμενων υπηρεσιών της. Ο ρόλος του Συμβουλίου είναι συμβουλευτικός και συμβάλλει στην εύρυθμη λειτουργία και την ανάπτυξη της ένωσης.
Εξωτερικοί σύνδεσμοι
Δ
Ιωάννα της Σαβοΐας (1907-2000)
Πηγές
Κατηγορία:Βασιλομήτωρ Κατηγορία:Οίκος της Σαβοΐας Κατηγορία:Πριγκίπισσες της Ιταλίας Κατηγορία:Πριγκίπισσες της Σαβοΐας
Μετόχι Χανίων
Με την ονομασία Μετόχι απαντώνται οι εξής οικισμοί στο νομό Χανίων:
Δείτε επίσης
Κατηγορία:Αποσαφηνίσεις ελληνικών τοπωνυμίων
Καλυβάκια Ηλείας
Στην Ηλεία υπάρχουν δυο οικισμοί με το όνομα Καλυβάκια:
Σημείωση
Υπάρχει και ο οικισμός Νέα Καλυβάκια Ηλείας.
1,1-διφθοραιθάνιο
To 1,1-διφθοραιθάνιο (αγγλικά: 1,1-difluoroethane) είναι οργανική χημική ένωση, που περιέχει άνθρακα, υδρογόνο και φθόριο, με μοριακό τύπο C2H4F2, αλλά συχνά αποδίδεται με τον ημισυντακτικό τύπο CH3CHF2. Με βάση το σύστημα κωδικής ονομασίας που ξεκίνησε με τους φθοροχλωράνθρακες έχει τον κωδικό HFC-152a ή R-152a. Ανήκει στα διαλαλκάνια, δηλαδή στους άκυκλους και κορεσμένους διαλυδρονάνθρακες. Το χημικά καθαρό 1,1-διφθοραιθάνιο, στις «συνηθισμένες συνθήκες», δηλαδή θερμοκρασία 25 °C και υπό πίεση 1 atm, είναι άχρωμο αέριο. Με βάση το χημικό τύπο του έχει ένα (1) ισομερές θέσης, το 1,2-διφθοραιθάνιο. Χρησιμοποιήθηκε ως ψυκτικό. Είναι εναλλακτικό απέναντι στους φθοροχλωράνθρακες (CFC), γιατί έχει μηδενικό δυναμικό καταστροφής όζοντος, χαμηλότερο δυναμικό παγκόσμιας θέρμανσης (120), καθώς και βραχύτερη ατμοσφαιρική «διάρκεια ζωής» (1,4 έτη). Πρόσφατα εγκρίθηκε για χρήση σε εφαρμογές αυτοκινήτων, ως εναλλακτικό του R-134a (δηλαδή του 1,1,1,2-τετραφθοραιθάνιου).
Ονοματολογία και ισομέρεια
Η ονομασία «1,1-διφθοραιθάνιο» προέρχεται από την ονοματολογία κατά IUPAC. Συγκεκριμένα, το πρόθεμα «αιθ-» δηλώνει την παρουσία δύο (2) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που έχουν χαρακτηριστικές καταλήξεις. Τo αρχικό πρόθεμα «διφθορο-» δηλώνει την παρουσία δύο (2) ατόμων φθορίου ανά μόριο της ένωσης. Τέλος, οι αριθμοί θέσης (1,1-) δείχνουν ότι και τα δυο άτομα φθορίου βρίσκονται ενωμένα με το ίδιο (#1) άτομο άνθρακα της ένωσης. Αυτό βοηθά στη διάκριση της ένωσης από την ισομερή της, 1,2-διφθοραιθάνιο.
Ο κωδικός HFC-152a παράγεται ως εξής: Το HFC προέρχεται από την αγγλόφωνη λέξη HydroFluoroCarbon. Το πρώτο ψηφίο (1) σημαίνει ότι η ένωση περιέχει 1+1 = 2 άτομα άνθρακα (ανά μόριο). Το δεύτερο ψηφίο (5) σημαίνει ότι η ένωση περιέχει 5 - 1 = 4 άτομα υδρογόνου. Και, τέλος, το τελευταίο ψηφίο (2), σημαίνει ότι η ένωση περιέχει δύο (2) άτομα φθορίου. Επειδή με βάση το μοριακό τύπο (C2H4F2) η ένωση έχει δύο (2) ισομερή θέσης, το 1,1-διφθοραιθάνιο και το 1,2-διφθοραιθάνιο, χρειάζεται η χρήση του ψηφίου «a», για να προσδιοριστεί ότι εννοείται το 1,1-διφθοραιθάνιο και όχι το ισομερές του.
Μοριακή δομή
Η μοριακή δομή της ένωσης αντιστοιχεί γεωμετρικά με δυο (2) κατά κορυφή ενωμένα τετράεδρα, με τα άτομα άνθρακα στα δυο κέντρα των τετραέδρων, και με τα υπόλοιπα 6 άτομα, 4 υδρογόνου και 2 φθορίου, στις δυο βάσεις των τετραέδρων. Η δομή αυτή ομοιάζει με αυτήν του αιθανίου.
Με προσθήκη σε αιθίνιο
Το 1,1-διφθοραιθάνιο παράγεται με καταλυόμενη από υδράργυρο προσθήκη υδροφθορίου σε αιθίνιο :
Με υποκατάσταση χλωρίου από φθόριο
Το 1,1-διφθοραιθάνιο μπορεί να παραχθεί, επίσης, με επίδραση φθοριούχου υφυδραργύρου (Hg2F2) σε 1,1-διχλωραιθάνιο :
Περιφθορίωση
Το 1,1-διφθοραιθάνιο αντιδρά με το τριφθοριούχο κοβάλτιο (CoF3), αντικαθιστώντας όλα τα άτομα υδρογόνου με άτομα φθορίου. Έτσι παράγεται (κυρίως) εξαφθοραιθάνιο :
Υποκατάσταση από χλώριο
Με χρήση χλωριούχου ασβεστίου (CaCl2) είναι δυνατή η μερική ή και η ολική αντικατάσταση του φθορίου, επειδή η καθίζηση του δυσδιάλυτου φθοριούχου ασβεστίου (CaF2) μετακινεί τις χημικές ισορροπίες προς τα δεξιά.
Υποκατάσταση από φαινύλιο
Με επίδραση τύπου Friedel-Crafts σε βενζολίου παράγεται αρχικά (1-φθοραιθυλο)βενζόλιο, και στη συνέχεια, με περίσσεια βενζολίου, προς 1,1-διφαινυλαιθάνιο :
Αναγωγή
1. Με LiAlH4, παράγεται αιθάνιο :
2. Με «υδρογόνο εν τω γενάσθαι», δηλαδή μέταλλο + οξύ, παράγεται αρχικά φθοραιθάνιο, και στη συνέχεια αιθάνιο :
3. Με σιλάνιο, παρουσία τριφθοριούχου βορίου, παράγεται αιθάνιο :
4. Με αναγωγή από ένα κασσιτεράνιο, παράγεται αιθάνιο. Π.χ. :
Αντιδράσεις προσθήκης
1. Σε αλκένια. Π.χ. με αιθένιο (CH2=CH2) παράγει 1,3-διφθοροβουτάνιο :
2. Σε αλκίνια. Π.χ. με αιθίνιο (HC≡CH) παράγει 1,3-διφθορο-1-βουτένιο :
3. Σε κυκλοαλκάνια που έχουν τριμελή ή τετραμελή δακτύλιο. Π.χ. με κυκλοπροπάνιο παράγει 1,4-διφθοροπεντάνιο : 40px|κυκλοπροπάνιο 4. Σε αλκαδιένια. Π.χ. με 1,3-βουταδιένιο παράγει (1,4-προσθήκη), 1,5-διφθορο-2-εξένιο :
5. Σε ετεροκυκλικές ενώσεις που έχουν τριμελή ή τετραμελή δακτύλιο. Π.χ. με οξιράνιο παράγει 2-φθορο-1-(1-φθοραιθοξυ)αιθάνιο : 30 px
Αντιδράσεις απόσπασης
Με απόσπαση υδροφθορίου (HF) από 1,1-διφθοραιθάνιο παράγεται αρχικά φθοραιθένιο, και στη συνέχεια, με περίσσεια ισχυρής βάσης, αιθίνιο :
Παρεμβολή καρβενίων
Προκύπτει επομένως μίγμα 1,1-διφθοροπροπάνιου ~75% και 2,2-διφθοροπροπάνιου ~25%.
Εφαρμογές
Επιπρόσθετα από την υπηρεσία του ως ψυκτικό, το 1,1-διφθοραιθάνιο χρησιμοποιήθηκε επίσης συχνά ως προωθητικό αέριο (gas duster) καταναλωτικών προϊόντων αερολυμάτων, ιδιαιτέρως εκείνων των πτητικών οργανικών ενώσεων (VOC = Volatile organic compound(s)), με τις δυσκολότερες απαιτήσεις.
Θέματα ασφάλειας
Η πρακτική της σκόπιμης εισπνοής ή “huffing” εμφυαλωμένου αερίου μπορεί να είναι από εξαιρετικά επικίνδυνη ή και θανατηφόρα. Η σκόπιμη εισπνοή 1,1-διφθοραιθάνιου προκάλεσε θανατηφόρα καρδιακή αρυθμία σε έναν άνδρα 42 ετών. Σε αρκετές αναφορές από θανατηφόρες συγκρούσεις αυτοκινήτων, ο θάνατος συνδέθηκε με την εισπνοή 1,1-διφθοραιθάνιου. Εξαιτίας της κατάχρησης εισπνοής, ένα πικραντικό προστέθηκε σε καταναλωτικά προϊόντα εμφυαλωμένων αερίων.
Παρόλο που δεν είναι εξαιρετικά εύφλεκτο σε μορφή αεριώδους αφρού, το 1,1-διφθοραιθάνιο μπορεί να καεί κάτω από ορισμένες συνθήκες. Γι' αυτό υπάρχει και μια προειδοποιητική επιγραφή σε κάποια προϊόντα με προωθητικά αέρια. Όταν μετατρέπεται σε υγρό πίδακα, το υπό βρασμό αερόλυμα υδροφθοράνθρακα μπορεί εύκολα να γίνει αναφλέξιμο, παράγοντας μια πολύ μεγάλη έκρηξη ή φλόγα και με ορισμένα εξαιρετικά τοξικά αέρια παράγωγα καύσης, όπως το υδροφθόριο και το διφθοριούχο καρβονύλιο (COF2).
Πηγές
Κατηγορία:Αλαιθάνια Κατηγορία:Οργανικές ενώσεις φθορίου Κατηγορία:Διαλαλκάνια Κατηγορία:Ψυκτικά
Κύπελλο Κύπρου πετοσφαίρισης γυναικών 2015-16
Το Κύπελλο Κύπρου 2015-16 ήταν η 41η έκδοση του Κυπέλλου Κύπρου (39η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οχτώ ομάδες της Α΄ κατηγορία 2015-16. Νικητής ήταν ο Απόλλων για 3η φορά στην ιστορία του.
Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
Τελικός
Στον τελικό προκρίθηκαν ο Απόλλων και η ΑΕΛ. Το παιχνίδι διεξήχθη στις 26 Απριλίου 2016 στο Κλειστό Απόλλωνα Λεμεσού στη Λεμεσό. Νικητής ήταν ο Απόλλων με σκορ 3-0 σετ (25-19, 25-17, 25-23).
Πηγές
Κατηγορία:Κύπελλο Κύπρου (πετοσφαίριση γυναικών) Κατηγορία:Πετοσφαίριση το 2015 Κατηγορία:Πετοσφαίριση το 2016
Προγκρές Μ-26Μ
Το Προγκρές M-26M (Прогресс М-26М, η NASA το ονόμασε Progress 58 ή 58P) είναι ρωσικό μη επανδρωμένο διαστημόπλοιο τύπου Προγκρές το οποίο εκτοξεύτηκε το 2015 για να ανεφοδιάσει τον Διεθνή Διαστημικό Σταθμό.
Αποστολή
Εκτοξεύτηκε στις 17 Φεβρουαρίου 2015 (11:00 GMT_ από το κοσμοδρόμιο του Μπαϊκονούρ στο Καζακστάν και συνδέθηκε με το τμήμα Ζβεζντά του διαστημικού σταθμού στις 16:57 GMT, δηλαδή σε διάστημα μικρότερο των έξι ωρών από την εκτόξευση.
Το ολικό φορτίο είχε μάζα 2370 kg και περιλάμβανε καύσιμα, τρόφιμα, νερό, οξυγόνο, ανταλλακτικά καθώς και εξοπλισμό για διεξαγωγή επιστημονικής έρευνας.
Μιμίκα Κρανάκη
Η Μιμίκα Κρανάκη (Λαμία, 1920 ή 1922 - Παρίσι, 2008 ) ήταν Ελληνίδα πεζογράφος και συγγραφέας. Γεννήθηκε στη Λαμία και ήταν κόρη του Γιάννη Κρανάκη και της Δέσποινας Μακροπούλου. Μετά την απώλεια της μητέρας της, σε πολύ μικρή ηλικία, μετακόμισε στη Φθιώτιδα, όπου έζησε και τα παιδικά της χρόνια. Ανέπτυξε αντιδικτατορική δράση εναντίον του αυταρχικού καθεστώτος του Ιωάννη Μεταξά και συνελήφθη το 1937 και το 1939. Έπειτα, σπούδασε Νομική και Πολιτικές Επιστήμες στο Πανεπιστήμιο Αθηνών. Παράλληλα, ανέπτυξε αντιστασιακή δράση και εντάχθηκε στο ΕΑΜ και στο ΚΚΕ. Το 1947 διαγράφηκε από το ΚΚΕ, μαζί με τον Κώστα Παπαϊωάννου και τον Άδωνι Κύρου και έκτοτε δεν ασχολήθηκε ξανά με την πολιτική δράση. Το 1945 μετέβη στο Παρίσι, μαζί με άλλους διανοουμένους, με το πλοίο Mαταρόα. Σπούδασε Φιλοσοφία στη Σορβόννη με υποτροφία της Γαλλικής κυβέρνησης και λίγο αργότερα απέκτησε τη γαλλική υπηκοότητα. Εκεί, παντρεύτηκε τον Γάλλο συγγραφέα Υβόν Μπελαβάλ (Yvol Belaval), με τον οποίο χώρισε ο 1967. Πέρναγε συχνά τα καλοκαίρια της στη Τζια.
Προγκρές Μ-26Μ
Παραπομπές
Κατηγορία:Αποστολές διαστημοπλοίων Προγκρές Κατηγορία:Αποστολές στο Διεθνή Διαστημικό Σταθμό Κατηγορία:Διαστημικές αποστολές το 2015
Μιμίκα Κρανάκη
Εξωτερικοί σύνδεσμοι
Κατηγορία:Έλληνες συγγραφείς Κατηγορία:Μέλη του ΕΑΜ
Τζελάτο
Η περιεκτικότητα ζάχαρης στο χειροποίητο παγωτό όπως στο παραδοσιακό παγωτό, εξισορροπείται με την περιεκτικότητα σε υγρασία για να λειτουργήσει ως αντιψυκτικό ωστε να αποφευχθεί σίγουρα το βαθύ πάγωμα. Οι τύποι ζάχαρης που χρησιμοποιούνται περιέχουν σακχαρόζη, δεξτρόζη, γλυκαντικό για τον έλεγχο της γλυκύτητας. Γενικά, από παγωτό σε παγωτό πρέπει να υπάρχει ένας σταθεροποιητής. Οι κρόκοι χρησιμοποιούνται για τις κίτρινες αποχρώσεις των παγωτών, ανάμεσα στα οποία είναι το ζαμπαγιόνε και η κρέμα καραμελέ. Επίσης, τα συνήθη λιπαρά προστίθενται στο παγωτό για να σταθεροποιηθεί η βάση. Τα άμυλα και τα κολοειδή, ιδιαίτερα το άμυλο αραβοσίτου, μερικές φορές χρησιμοποιούνται επίσης για να συμπυκνώσουν και να καθορίσουν το μίγμα.
Κατηγορία:Παγωτό Κατηγορία:Ιταλικά επιδόρπια
Τάγμα του Κρίνου και του Αετού
Το Τ.Κ+Α ιδρύθηκε στο Κάιρο της Αιγύπτου, την 6η /19η Ιανουαρίου 1915 (Ιουλιανή/Γρηγοριανή ημερομηνία), από την Μαρία Routchine-Dupré (Ρουτσίν-Ντυπρέ) με την συμπαράσταση του Δημητρίου Πλάτωνος Σεμελά. Και οι δύο ήταν Διδάσκαλοι Ροδόσταυροι της Ανατολικής Παράδοσης (Αδελφοί της Ανατολής).
Μετά τον θάνατο της Μαρίας Routchine Dupré, στο Παρίσι, το 1918, την ηγεσία του Τάγματος ανέλαβε ο Δημήτριος Σεμελάς, ο οποίος και το ανασύστησε, στο Παρίσι, την 23η Οκτωβρίου 1919. Η ανασύσταση εκείνη βρίσκεται σε λειτουργία μέχρι σήμερα.
Η Μαρία Routcine
Η Μαρία Routchine, γεννήθηκε στην Οδησσό της Ρωσίας, στις 25 Νοεμβρίου του 1883. Η οικογένειά της μετακόμισε στο Παρίσι, όταν εκείνη ήταν ακόμα μικρό παιδί. Ως νέα, εκδήλωσε από νωρίς την αγάπη της για την ανθρωπότητα και ιδιαίτερα για την κοινωνικά καταπιεσμένη γυναίκα της εποχής της. To 1905 παντρεύτηκε τον Ευγένιο Dupré, Γάλλο, σχεδιαστή μηχανικών σχεδίων, και απέκτησε τρία παιδιά.
Το 1910, στο Κάιρο, το ζεύγος Dupré συνάντησε τον Δημήτριο Σεμελά, κληρονόμο και διάδοχο της Ανατολικής Ροδοσταυρικής Παράδοσης (Αδελφοί της Ανατολής) και συνδέθηκε μαζί του με βαθύτατους πνευματικούς δεσμούς.
Παρά το γεγονός ότι οι Ροδόσταυροι δεν δέχονταν γυναίκες στο Τάγμα τους, σε αναγνώριση της υψηλής πνευματικότητάς της, έγινε δεκτή και μυήθηκε (1913) στον τελευταίο εναπομείναντα Κλάδο των Αδελφών της Ανατολής, αυτόν των «Αδελφών της Αλήθειας», που έδρευε στην Αθήνα της Αττικής, στην Ελλάδα.
Το 1915, στο Κάιρο, η Μαρία ίδρυσε το Τάγμα του Κρίνου και του Αετού παρουσία τριών μαρτύρων: των Αντώνιου Χατζηαποστόλου, Νικόλαου Κονταρού και Γεώργιου Αγάθου, όλοι ελληνικής καταγωγής, οι οποίοι, μαζί με τον Ευγένιο Ντυπρέ, υπήρξαν οι τέσσερις πρώτοι περιφερειακοί διοικητές (Μεγάλοι Ταξιάρχες) του Τάγματος.
Αμέσως μετά, η Μαρία εγκαταστάθηκε στο Παρίσι, από όπου εργάστηκε ακούραστα για την «Αγάπη της Ανθρωπότητας» αποκαλύπτοντας ανώτερες διδασκαλίες στους μαθητές της, στο Παρίσι και στο Κάιρο. Πέθανε στις 30 Ιανουαρίου 1918, σε ηλικία 34 ετών, σε νοσοκομείο του Παρισιού (Tenon).
Ο Δημήτριος Πλάτωνος Σεμελάς
Ο Δημήτριος Πλάτωνος Σεμελάς, γεννήθηκε στη Σηλυβρία της Θράκης, στις 2/14 Μαΐου 1884. Αποφοίτησε από τη Γαλλική Σχολή και παρακολούθησε την Εμπορική Σχολή της Κωνσταντινούπολης. Αμέσως μετά, πήγε στην Αίγυπτο για να εργαστεί. Σε ηλικία περίπου 19 ετών πήγε στην Αθήνα για να σπουδάσει Ιατρική (1903). Εκεί συνεζεύχθη την Σοφία Πλυτά με την οποίαν απέκτησαν έναν γιο, τον Πλάτωνα (1910).
Κατά την διάρκεια της παραμονής του στην Αθήνα, οδηγήθηκε να ανακαλύψει μεσαιωνικά-ναϊτικά χειρόγραφα που του ενέπνευσαν την ιδιαίτερή αποστολή του: να αναβιώσει το Έργο των Ιπποτών του Ναού (Ναϊτών), το οποίο, σύμφωνα με τα χειρόγραφα εκείνα, είναι: «Πανεθνής Εταιρεία της Ενώσεως των Ανθρώπων υπό έναν Θεόν και μίαν Κοινωνίαν».
Ο Σεμελάς παρέμεινε μέχρι το 1909 στην Αθήνα όπου συνάντησε τον τελευταίο εναπομείναντα κλάδο των Ροδοσταύρων Αδελφών της Ανατολής, αυτόν των «Αδελφών της Αλήθειας», έλαβε την Μύησή τους και κληρονόμησε την διαδοχή τους.
Το 1911, έχοντας επιστρέψει στο Κάιρο, ο Δημήτριος Σεμελάς μυήθηκε στο Μαρτινιστικό Τάγμα του Papus και ίδρυσε την Μαρτινιστική ‘Στοά των Εσσαίων, Νο.ΙΙΙ’. Συμπλήρωσε τον Τύπο του Τάγματος αυτού με τα τυπικά του 2ου, 3ου και 4ου βαθμού, τα οποία ο Papus υιοθέτησε και τα οποία ευρίσκονται σε χρήση, ακόμα και σήμερα, σε κάποιες από τις σύγχρονες εκφράσεις του Μαρτινισμού.
Το 1913, συνέστησε το Συμβούλιο της Αδελφοποιΐας, μαζί με άλλους επτά συνεργάτες, και σχεδίασε μαζί τους τον «Παγκόσμιο Κώδικα», εμπνευσμένο χάρτη αρχών και ιδεών για μια παγκόσμια κοινωνική αναγέννηση.
Ευρισκόμενος στη Γαλλία (1915-1924), εξέδωσε τα κοινωνικο-πολιτικά περιοδικά: Méditerranée Orientale (1917) και Hellénisme Irrédimée (1919), καθώς και τις μυητικές Επιθεωρήσεις: La Force de la Vérité (1918) και EΟN (1920). Έγινε μέλος του Υπάτου Συμβουλίου του Καβαλιστικού ΡοδοΣταυρικού Τάγματος (1916), Εντεταλμένος Αντιπρόσωπος του Μαρτινιστικού Τάγματος (1916), ιδρυτικό μέλος της Εταιρείας των Φίλων του Louis Claude de Saint Martin (1920).
Από το 1910 συνεργάστηκε στενά με την Μαρία Routchine-Dupré για την ίδρυση, εγκατάσταση και διάδοση του Τάγματος του Κρίνου και του Αετού (1915).
Μετά τον θάνατο της Μαρία Routchine-Dupré (1918), ο Δημήτριος Σεμελάς ανέλαβε, εν λευκώ, την διεύθυνση του Τ.Κ+Α και το ανασύστησε (23/10/1919) σύμφωνα με τις θελήσεις της ιδρύτριας. Για πέντε συνεχή χρόνια εργάστηκε για το Τ.Κ+Α, εκπαιδεύοντας προσωπικά τους μαθητές του και εμπλουτίζοντάς το με πρωτότυπες και εμπνευσμένες διδασκαλίες, νομοθεσίες και τυπικά.
Καταπονημένος από βαριά φυματίωση, άφησε την τελευταία του πνοή στο Σανατόριο του Dûrtol της Γαλλίας, στις 6 Αυγούστου 1924, ενώ η κηδεία του έγινε στις 9 Αυγούστου, στον ορθόδοξο Ναό του Αγίου Στεφάνου, στο Παρίσι.
Στη γραπτή διαθήκη του όρισε ως διαδόχους του, πρώτα τον Ευγένιο Dupré και, μετά από αυτόν, τον Γεώργιο Αγάθο.
Ευγένιος Dupré (1924-1945)
Μετά τον θάνατο του Δημητρίου Σεμελά (1924) και σύμφωνα με την γραπτή διαθήκη του, η ηγεσία του Τάγματος ανατέθηκε στον Μεγάλο Ταξιάρχη Ευγένιο Dupré, σύζυγο της Μαρίας Routchine, ιδρύτριας του Τ.Κ+Α. Παρ’ όλες τις πολλές και διάφορες δυσκολίες που αντιμετώπισε, ο Ευγένιος κατόρθωσε να συλλέξει και να ταξινομήσει τις διδασκαλίες των ιδρυτών του Τάγματος. Επ’ αυτών, προσέθεσε πολύτιμα και διαφωτιστικά σχόλια και αναφορές στις προφορικές τους διδασκαλίες, από τις προσωπικές του σημειώσεις και αναμνήσεις. Οργάνωσε και επέκτεινε το Τάγμα, δίνοντάς έμφαση στην κοινωνική διάσταση και την κατεύθυνση που είχαν από την αρχή οραματιστεί οι ιδρυτές του.
Γεώργιος Αγάθος (1945-1958)
Μετά τον θάνατο του Ευγενίου Dupré, το 1945, και σύμφωνα με τη γραπτή διαθήκη του Δημητρίου Σεμελά, η ηγεσία του Τάγματος ανετέθη στον Μεγάλο Ταξιάρχη Γεώργιο Αγάθο, Έλληνα Αιγυπτιώτη. Ο Γεώργιος Αγάθος έδωσε έμφαση στην ακόμα μεγαλύτερη πρακτική εφαρμογή της διδασκαλίας, ενώ αναδιάρθρωσε το Τάγμα, σύμφωνα με τις ανάγκες της εποχής του, και επέκτεινε ακόμα περισσότερο τις διδασκαλίες των ιδρυτών του με διαφωτιστικά σχόλια. Πέθανε το 1958, αφού όρισε ως διάδοχό του τον Βασίλειο Γουλέτα, και αυτός Έλληνας Αιγυπτιώτης, και ονόμασε την Madeleine Weill, Γαλλίδα, ως την γυναίκα συναρχηγό του Τάγματος.
Οι συνεχιστές του έργου (1958 - μέχρι σήμερα )
Κατά την πρόσφατη ιστορία του Τάγματος (1960 και μετά), ένας αριθμός διαφωνιών περί του πνευματικού προσανατολισμού του, δίχασε τόσο την ηγεσία όσο και τα μέλη του. Σήμερα, εκτός από τη γραμμή της κανονικής διαδοχής (που ορίζεται με γραπτή διαθήκη του εκάστοτε αρχηγού του Τάγματος) τουλάχιστον τρεις ή τέσσερις ακόμα κύριοι Σχηματισμοί λειτουργούν με το ίδιο όνομα και έμβλημα, αλλά με διαφορετικές διοικήσεις. Από το 2007, μια επίσημη προσπάθεια αδελφικής σύγκλισης, εκ μέρους των Σχηματισμών αυτών, βρίσκεται σε εξέλιξη.
Όραμα και Σκοποί
Όραμα του Τ.Κ+Α είναι να εγκαταστήσει την Αγάπη και την Αμοιβαιότητα μέσα στην Ανθρωπότητα. Αυτό, σύμφωνα με τη δοξασία των ιδρυτών του, θα επιτευχθεί με την πραγματοποίηση των τριών σκοπών του, οι οποίοι συνοπτικά είναι:
Α) Η προσωπική εκπαίδευση κάθε μέλους του Τάγματος ώστε να αναπτύξει ελεύθερη και ανεξάρτητη προσωπικότητα. Αυτή η προσωπικότητα (και όχι η ‘διασημότητα’) – διδάσκουν οι ιδρυτές του - είναι το μόνο μέσο που επιτρέπει στο άτομο να αμύνεται απέναντι σ’ εκείνες τις επιρροές και πιέσεις του περιβάλλοντος (φυσικού και κοινωνικού) που το αποδιοργανώνουν, το αποπροσανατολίζουν και το αλλοτριώνουν. Αυτή η προσωπικότητα είναι το μέσο με το οποίο ο άνθρωπος μπορεί να δει τον κόσμο με την δική του καθαρή ματιά και, τελειοποιώντας την,  να διεκδικήσει ο ίδιος, αλλά και να προσφέρει στους ομοίους του, ένα άξιο μερίδιο στην  πραγματική κοινωνική αναγέννηση.
Β) Η άσκηση της υλικής, ψυχικής και πνευματικής Αλληλεγγύης προς όλους τους πάσχοντες. Με την άσκηση της πραγματικής και ολοκληρωμένης  αλληλεγγύης συμβάλλει ώστε οι βοηθούντες να ασκήσουν αγαθοεργά την ισχύ τους οι δε βοηθούμενοι να ανακτήσουν την αυτοδυναμία τους και την αξιοπρέπειά τους.
Γ) Η ανάπτυξη και διάδοση ενός ‘Παγκόσμιου Κώδικα’ κοινωνικής οργάνωσης, βασισμένου στην παρατήρηση και μελέτη της Φύσης και των Νόμων της. Μέσα από την ηθική αναγέννηση των ατόμων της, η κοινωνία των ανθρώπων θα φτάσει να αναζητήσει και να υποδεχθεί μια φυσική, ηθική και λογική οργάνωση που θα την οδηγήσει στην συλλογική της πλέον υγεία, ευτυχία και πρόοδο.
Σύμβολα και Εμβλήματα
thumb|Το έμβλημα του Τάγματος Τα σύμβολα του Κρίνου και του Αετού δηλώνουν και περιγράφουν την Αποστολή του. Το Κρίνο αντιπροσωπεύει την Αγάπη, τη Φιλία και την Αλληλεγγύη, ενώ ο Δικέφαλος Αετός αντιπροσωπεύει τη Σοφία, τη Δικαιοσύνη και την Ευθύτητα (το αίσθημα της δικαιοσύνης).
Εκτός από το Έμβλημα αυτό, υπάρχουν και άλλα εμβλήματα ή σύμβολα που χρησιμοποιούνται σε διάφορες περιστάσεις. Για παράδειγμα, το παρακάτω έμβλημα,, είναι η γραμμική αναπαράσταση του Κρίνου και του Αετού.
Οι Κανονισμοί
Για να υποστηρίξουν την συλλογικότητα και να προαγάγουν την αμοιβαιότητα μεταξύ των μελών του, οι ιδρυτές του Τ.Κ+Α συνέταξαν Καταστατικό Χάρτη (23/10/1919) και Κανονισμούς, ώστε η συλλογική ζωή μέσα στο Τάγμα να ιεραρχείται, να προστατεύεται και να προοδεύει.
Τα Τυπικά
Οι εσωτερικές εργασίες του Τάγματος συνοδεύονται από απλούς και κατάλληλους για κάθε περίσταση τελετουργικούς τύπους. Η προσευχή, η επίκληση, ο διαλογισμός, η συγκέντρωση, η μελέτη και η διαλεκτική συζήτηση είναι τα διάφορα μέσα που χρησιμοποιούνται στις εργασίες του.
Οργάνωση
Το Τ.Κ+Α είναι οργανωμένο και διοικείται σύμφωνα με το πρότυπο των Ιπποτικών Ταγμάτων της Ανατολής. Διαθέτει έναν (1) εισαγωγικό βαθμό (Αδελφός/Αδελφή Εταίρος) και επτά (7) βαθμούς Ιπποσύνης. Οι τρεις πρώτοι βαθμοί της Ιπποσύνης είναι μυητικοί (διδασκαλία – εκπαίδευση - έργο), οι τρεις επόμενοι είναι βαθμοί εσωτερικής διοίκησης ή διεύθυνσης κοινωνικών έργων. Ο έβδομος βαθμός ανήκει στην ηγεσία του Τάγματος.
Οικονομικά
Σύμφωνα με την θέληση των ιδρυτών του, το Τάγμα δεν κατέχει κανένα ταμείο, περιουσία ή άλλους οικονομικούς πόρους, ενώ οι υπηρεσίες του προσφέρονται εντελώς δωρεάν. Όλα τα έξοδα και τα μέσα για την πραγματοποίηση του έργου του, καλύπτονται αποκλειστικά από τις εθελοντικές εργασίες και τις ελεύθερες συνεισφορές των μελών του.
Η Εωνική Παράδοση
Η «Εωνική Παράδοση» είναι το νέο πνευματικό μήνυμα, το οποίο οι ιδρυτές του Τ.Κ+Α μετέδωσαν στην ανθρωπότητα. ΕΩΝ είναι το όνομα που επιλέχτηκε, για να μεταφέρει την ιδέα του Υπέρτατου Όντος, της αρχικής Πηγής και του τελικού Προορισμού κάθε Δημιουργίας.
Η λέξη «ΕΩΝ» προέρχεται από το αρχαίο ελληνικό «ΩΝ», το οποίο, με την προσθήκη του γράμματος «Ε», σημαίνει «Ο Υπάρχων αφ’ Εαυτού και δι’ Εαυτού», δηλαδή Αυτός που υπήρχε, υπάρχει και θα υπάρχει αιωνίως και απείρως.
Σύμφωνα με την Εωνική Παράδοση, στην αρχή του Παντός, ο Έων, το Υπέρτατο Ον, η αεικίνητη και συνειδητή ζώσα Ουσία, εισέδυσε στο μη-Ον, την αδρανή και χαοτική Υπόσταση ενάντια της Ουσίας. Η Υπόσταση, η οποία είναι γνωστή και ως «Πρώτη Δημιουργία», εμφανίστηκε σε κάποια στιγμή της αιωνιότητας, ως αποτέλεσμα μιας ηθελημένης παύσης των συνειδητών κινήσεων του Όντος.
Για να αποκαταστήσει την τάξη και την αρμονία στο αδρανές χάος που δημιουργήθηκε με αυτόν τον τρόπο, το Ον πρόβαλε την διπλή Του φύση Αγάπης-Σοφίας και εισέδυσε στο μη-Ον για να δημιουργήσει εκεί το Πνεύμα (Πνευματική Δημιουργία ή Κύκλος Ουρανός), ως εκπρόσωπό Του στην ανώτερη περιοχή της Υπόστασης την πλησιέστερη στο ΟΝ (Ουσία). Αργότερα, ακατανόητες επιλογές και γεγονότα έφεραν το Πνεύμα στην κατώτερη περιοχή της Υπόστασης με αποτέλεσμα την εμφάνιση της Υλικής Δημιουργίας (Κύκλος Κόσμος). Έτσι, ο Χρόνος, ο Χώρος και η Μορφή εμφανίστηκαν στο κατώτερο επίπεδο της Δημιουργίας.